ΚΑΝΟΝΙΣΜΟΣ (ΕΟΚ) αριθ. 2168/92 ΤΗΣ ΕΠΙΤΡΟΠΗΣ της 30ής Ιουλίου 1992 σχετικά με τις λεπτομέρειες εφαρμογής των ειδικών μέτρων υπέρ των Καναρίων Νήσων όσον αφορά τα γεώμηλα

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1601/92 του Συμβουλίου της 15ης Ιουνίου 1992 για ειδικά μέτρα που αφορούν ορισμένα γεωργικά προϊόντα υπέρ των Καναρίων Νήσων (1), και ιδίως το άρθρο 3 παράγραφος 4, το άρθρο 20 παράγραφος 3 και το άρθρο 21,

Εκτιμώντας:

ότι, σε εφαρμογή των άρθρων 2 και 3 του κανονισμού (ΕΟΚ) αριθ. 1601,92, πρέπει να προβλεφθούν οι προβλέψεις εφοδιασμού και το ύψος των ενισχύσεων των σχετικών με τον εφοδιασμό των Καναρίων Νήσων σε γεώμηλα σποράς που προέρχονται από τις λοιπές χώρες της Κοινότητας- ότι οι ενισχύσεις αυτές πρέπει να καθοριστούν λαμβανομένου υπόψη του κόστους εφοδιασμού από την παγκόσμια αγορά και των συνθηκών που προκύπτουν από τη γεωγραφική θέση των Καναρίων Νήσων-

ότι το άρθρο 20 του κανονισμού (ΕΟΚ) αριθ. 1601/92 προβλέπει τη χορήγηση ενίσχυσης ανά εκτάριο για την παραγωγή γεωμήλων κατανάλωσης, εντός του ορίου των 12 000 εκταρίων το χρόνο καλλιεργούμενης και συγκομιζόμενης έκτασης-

ότι το άρθρο 21 του κανονισμού (ΕΟΚ) αριθ. 1601/92 προβλέπει περιορισμό των παραδόσεων στις Καναρίους Νήσους από τρίτες χώρες ή τις λοιπές χώρες της Κοινότητας γεωμήλων κατανάλωσης, κατά τη διάρκεια ορισμένων ευαίσθητων περιόδων, ώστε να αποφευχθούν οι διαταραχές στην εμπορία της παραγωγής των Καναρίων Νήσων- ότι πρέπει να προσδιοριστεί η εν λόγω ευαίσθητη περίοδος εμπορίας για το δεύτερο εξάμηνο του 1992, καθώς και η μέγιστη ποσότητα των παραδόσεων γεωμήλων στις Καναρίους Νήσους-

ότι τα μέτρα που προβλέπονται από τον κανονισμό (ΕΟΚ) αριθ. 1601/92 εφαρμόζονται από την 1η Ιουλίου 1992- ότι πρέπει να προβλεφθεί η εφαρμογή των κανόνων του παρόντος κανονισμού από την ίδια ημερομηνία-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σπόρων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: ΤΙΤΛΟΣ Ι Ειδικό καθεστώς εφοδιασμού

Άρθρο 1

Για την εφαρμογή των άρθρων 2 και 3 του κανονισμού (ΕΟΚ) αριθ. 1601/92, η ποσότητα της πρόβλεψης για τον εφοδιασμό σε γεώμηλα σποράς, που εμπίπτουν στον κωδικό ΣΟ ex 0701 10 00 και επωφελούνται της απαλλαγής από την εισφορά κατά την άμεση εισαγωγή στις Καναρίους Νήσους προϊόντων που προέρχονται από τρίτες χώρες ή της κοινοτικής ενίσχυσης, ορίζεται στους 12 000 τόνους για την περίοδο από την 1η Ιουλίου 1992 έως τις 30 Ιουνίου 1993.

Άρθρο 2

Η ενίσχυση που προβλέπεται στο άρθρο 3 παράγραφος 2 του κανονισμού (ΕΟΚ) αριθ. 1601/92, για τον εφοδιασμό των Καναρίων Νήσων με γεώμηλα σποράς, σύμφωνα με τις προβλέψεις για τον εφοδιασμό, και που προέρχονται από την κοινοτική αγορά, ορίζεται σε 3,5, Ecu ανά 100 χιλιόγραμμα.

Άρθρο 3

Η Ισπανία ορίζει την αρχή την αρμόδια για:

α) την έκδοση του πιστοποιητικού εισαγωγής που προβλέπεται στο άρθρο 3 παράγραφος 1 του κανονισμού (ΕΟΚ) αριθ. 1695/92 (2)-

β) την έκδοση του πιστοποιητικού ενίσχυσης που προβλέπεται στο άρθρο 4 του κανονισμού (ΕΟΚ) αριθ. 1695/92-

γ) την καταβολή της ενίσχυσης στους ενδιαφερόμενους επιχειρηματίες.

Άρθρο 4

1. Οι αιτήσεις για την έκδοση πιστοποιητικών υποβάλλονται στην αρμόδια αρχή τις πρώτες πέντε εργάσιμες ημέρες κάθε μήνα. Η αίτηση γίνεται δεκτή μόνο αν:

α) η ποσότητα δεν υπερβαίνει τη μέγιστη διαθέσιμη ποσότητα γεωμήλων προς σπορά που δημοσιεύεται από την Ισπανία-

β) πριν από τη λήξη της προθεσμίας που προβλέπται για την υποβολή των αιτήσεων έκδοσης πιστοποιητικών, έχει αποδειχθεί ότι ο ενδιαφερόμενος έχει συστήσει εγγύηση 1,75 Ecu ανά 100 χιλιόγραμμα.

2. Τα πιστοποιητικά εκδίδονται, το αργότερο, τη δέκατη εργάσιμη ημέρα κάθε μήνα.

3. Όταν τα πιστοποιητικά έχουν εκδοθεί για ποσότητες μικρότερες εκείνων για τις οποίες είχε υποβληθεί η αίτηση, ο ενδιαφερόμενος επιχειρηματίας μπορεί να αποσύρει, γραπτώς, την αίτησή του, εντός τριών εργάσιμων ημερών από την έκδοση του πιστοποιητικού. Σε τέτοιες περιπτώσεις, η εγγύηση η σχετική με το πιστοποιητικό αποδεσμεύεται.

4. Η μέγιστη διαθέσιμη ποσότητα δημοσιεύεται από την αρμόδια αρχή κατά την τελευταία εβδομάδα του μήνα που προηγείται εκείνου της υποβολής των αιτήσεων.

Άρθρο 5

Η διάρκεια ισχύος των πιστοποιητικών απαλλαγής και των πιστοποιητικών ενίσχυσης λήγει την τελευταία ημέρα του μήνα που έπεται εκείνου της έκδοσής τους. ΤΙΤΛΟΣ ΙΙ Ενισχύσεις στην παραγωγή γεωμήλων

Άρθρο 6

1. Η ενίσχυση στην παραγωγή γεωμήλων κατανάλωσης που εμπίπτουν στους κωδικούς ΣΟ 0701 90 51, 0701 90 59 και 0701 90 90, η οποία προβλέπεται στο άρθρο 20 του κανονισμού (ΕΟΚ) αριθ. 1601/92, καταβάλλεται για τις εκτάσεις:

α) που έχουν σπαρθεί και για τις οποίες έχουν πραγματοποιηθεί οι κανονικές εργασίες καλλιέργειας-

β) για τις οποίες έχει υποβληθεί αίτηση ενίσχυσης, σύμφωνα με τος διατάξεις του άρθρου 7, η οποία ισοδυναμεί με δήλωση των καλλιεργούμενων εκτάσεων.

2. Στην περίτωση που η καλλιέργεια δεν έχει φτάσει στη φάση ωριμότητας του προϊόντος, οι αρμόδιες αρχές της Ισπανίας μπορούν να αποδεχτούν ότι οι περιπτώσεις ανωτέρας βίας, καθώς και εκείνες των φυσικών καταστροφών, που επηρεάζουν κατά τρόπο ουσιαστικό την έκταση που καλλιεργεί ο δηλών, αιτιολογούν τη διατήρηση του δικαιώματος της ενίσχυσης.

Οι περιπτώσεις ανωτέρας βίας ή φυσικών θεομηνιών που αναφέρονται στο προηγούμενο εδάφιο ανακοινώνονται, εντός πέντε εργάσιμων ημερών από την εμφάνισή τους, στην αρμόδια ισπανική αρχή. Η απόδειξη προσκομίζεται εντός προθεσμίας ενός μήνα από την εν λόγω ανακοίνωση.

Η Ισπανία πληροφορεί αμέσως την Επιτροπή για τις περιπτώσεις τις οποίες αναγνωρίζει ως περιπτώσεις ανωτέρας βίας ή φυσικών θεμηνιών, και οι οποίες ενδέχεται να δικαιολογούν τη διατήρηση του δικαιώματος ενίσχυσης.

Άρθρο 7

1. Κάθε ενδιαφερόμενος παραγωγός υποβάλλει αίτηση στις αρμόδιες αρχές εντός της προθεσμίας που ορίζει η Ισπανία. Η ημερομηνία αυτή ορίζεται κατά τέτοιο τρόπο ώστε να επιτρέπει στις αρμόδιες αρχές να προβαίνουν στους απαραίτητους επιτόπιους ελέγχους.

2. Η αίτηση για την παροχή ενίσχυσης περιλαμβάνει τουλάχιστον τα ακόλουθα στοιχεία:

- το επώνυμο, το όνομα και τη διεύθυνση του αιτούντος,

- τις καλλιεργούμενες εκτάσεις σε εκτάρια και εκατόμετρα και τα στοιχεία κτηματολογίου των εκτάσεων αυτών ή αναφορά η οποία αναγνωρίζεται ως ισοδύναμη από τον οργανισμό που είναι υπεύθυνος για τον έλεγχο των εν λόγω εκτάσεων.

3. Όταν οι εκτάσεις για τις οποίες ζητήθηκε η ενίσχυση υπερβαίνουν το ανώτατο όριο εκτάσεων που αναφέρεται στο άρθρο 20 του κανονισμού (ΕΟΚ) αριθ. 1601/92, η ενίσχυση χορηγείται στους αιτούντες παραγωγούς ανάλογα με τις εκτάσεις που αναφέρονται στην αίτηση ενίσχυσης.

Άρθρο 8

Η Ισπανία λαμβάνει τα αναγκαία μέτρα ελέγχου. Αυτά περιλαμβάνουν τη μέτρηση ενός ελάχιστου αριθμού αγροτεμαχίων για τα οποία έχει υποβληθεί αίτηση για παροχή ενίσχυσης. Η Ισπανία καθορίζει τον ελάχιστο αριθμό αγροτεμαχίων που πρέπει να ελεγχθούν και τα κριτήρια επιλογής τους και ενημερώνει σχετικά την Επιτροπή.

Άρθρο 9

1. Εάν από τον έλεγχο διαπιστωθεί πλεονάζουσα έκταση μέχρι 10 % και κατ' ανώτατο όριο ενός εκταρίου μεταξύ της δηλωθείσας και της ελεγχθείσας έκτασης, η ενίσχυση υπολογίζεται με βάση την ελεγχθείσα έκταση μειωμένη κατά τη διαπιστωθείσα υπέρβαση.

2. Εάν η εν λόγω υπέρβαση είναι ανώτερη από τα όρια που προβλέπονται στην παράγραφο 1, η αίτηση για το εν λόγω έτος απορρίπτεται. Εξάλλου, ο αιτών αποκλείεται από την ενίσχυση και για το επόμενο έτος.

3. Εάν ο έλεγχος δεν μπορεί να πραγματοποιηθεί εξαιτίας του αιτούντος, ισχύει η παράγραφος 2, εκτός από περιπτώσεις ανωτέρα βίας. Τα στοιχεία που αιτιολογούν την περίπτωση ανωτέρας βίας πρέπει να παρασχεθούν από τον ενδιαφερόμενο, γραπτώς, εντός δέκα ημερών από την ημερομηνία του προβλεπόμενου ελέγχου. ΤΙΤΛΟΣ ΙΙΙ Περιορισμός των παραδόσεων κατά τις ευαίσθητες για την αγορά περιόδους

Άρθρο 10

1. Κατά την περίοδο από την 1η Ιουλίου έως τις 31 Οκτωβρίου 1992, η παράδοση στις Καναρίους Νήσους από τρίτες χώρες και τις λοιπές χώρες της Κοινότητας που αναφέρεται στο άρθρο 6 περιορίζεται στους 4 200 τόνους.

Κατά την περίοδο αυτή, η παράδοση των εν λόγω προϊόντων υπόκειται στην υποβολή "πιστοποιητικού παράδοσης γεωμήλων", καλούμενου στο εξής "πιστοποιητικό".

2. Το πιστοποιητικό καταρτίζεται με βάση το έντυπο πιστοποιητικού εισαγωγής που εμφαίνεται στο παράρτημα του κανονισμού (ΕΟΚ) αριθ. 3719/88 της Επιτροπής (3).

Το άρθρο 8 παράγραφοι 3 και 5 και τα άρθρα 9, 10 13 έως 16, 19 έως 22, 24 εως 31 και 33 έως 37 του κανονισμού (ΕΟΚ) αριθ. 3719/88 εφαρμόζονται τηρουμένων των αναλογιών, υπό την επιφύλαξη των διατάξεων του παρόντος κανονισμού.

3. Η ένδειξη "πιστοποιητικό παράδοσης γεμήλων" είναι έντυπη ή τοποθετείται με σφραγίδα στο τετραγωνίδιο που βρίσκεται στο άνω αριστερό πετραγωνίδιο του πιστοποιητικού.

4. Το πιστοποιητικό εκδίδεται μετά από αίτηση των ενδιαφερομένων, από τις αρμόδιες αρχές που ορίζονται από την Ισπανία, εντός του ορίου της ποσότητας που αναφέρεται στην παράγραφο 1. Η έκδοση του πιστοποιητικού υπόκειται στη σύσταση εγγύησης, το ύψος της οποίας ορίζεται από τις αρμόδιες αρχές.

Οι αρχές μπορούν να ορίσουν προθεσμία για την έκδοση του πιστοποιητικού.

5. Η αίτηση έκδοσης πιστοποιητικού δεν μπορεί να αναφέρεται σε ποσότητα ανώτερη από τη διαθέσιμη ποσότητα που δημοσιεύεται περιοδικά από τις αρμόδιες αρχές.

6. Όταν οι ποσότητες για τις οποίες υποβάλλονται οι αιτήσεις για έκδοση πιστοποιητικών υπερβαίνουν την ποσότητα που εμφαίνεται στην παράγραφο 1, τα πιστοποιητικά εκδίδονται ανάλογα με τις διαθέσιμες ποσότητες.

7. Όταν τα πιστοποιητικά έχουν εκδοθεί για ποσότητες μικρότερες των ποσοτήτων για τις οποίες υποβλήθηκε αίτηση, ο ενδιαφερόμενος επιχειρηματίας μπορεί να ανακαλέσει την αίτησή του εντός τριών εργάσιμων ημερών από την ημερομηνία έκδοσης του πιστοποιητικού. Σε τέτοια περίπτωση, η εγγύηση η σχετική με το πιστοποιητικό αποδεσμεύεται.

8. Η αίτηση για έκδοση πιστοποιητικού και το πιστοποιητικό φέρουν στο τετραγωνίδιο αριθ. 24 την ένδειξη "πιστοποιητικό που εκδίδεται για να χρησιμοποιηθεί στις Καναρίους Νήσους".

9. Η απόδειξη της χρησιμοποίησης του πιστοποιητικού πρέπει να παρέχεται εντός 30 ημερών από τη λήξη της προθεσμίας ισχύος του πιστοποιητικού, εκτός από περιπτώσεις ανωτέρας βίας.

10. Οι αρμόδιες αρχές διαχειρίζονται το σύστημα περιορισμού των παραδόσεων κατά τρόπο που να επιτρέπει την παράδοση στις Καναρίους Νήσους της ποσότητας που αναφέρεται στην παράγραφο 1. ΤΙΤΛΟΣ IV Τελικές διατάξεις

Άρθρο 11

Η ισοτιμία που εφαρμόζεται για τη μετατροπή σε εθνικό νόμισμα του ποσού της ενίσχυσης ανά εκτάριο που αναφέρεται στο άρθρο 6 είναι η γεωργική ισοτιμία που ισχύει την τελευταία ημέρα της προθεσμίας που ορίζεται για την υποβολή αιτήσεων για ενίσχυση, σύμφωνα με το άρθρο 7 παράγραφος 1.

Άρθρο 12

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Ιουλίου 1992. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 173 της 27. 6. 1992, σ. 13. (2) ΕΕ αριθ. L 179 της 1. 7. 1992, σ. 1. (3) ΕΕ αριθ. L 331 της 2. 12. 1988, σ. 1.